EkBass/fiwiki-20250220-pages-articles huggingface dataset:
Ristola (täsmennyssivu)

Ristola on suomalainen sukunimi: *Ristola, Köyliön kylä Satakunnassa *Ristolan muinainen asuinpaikka Lahdessa ==Sukunimi== *Aleksi Ristola (s. 1989), jalkapalloilija *Eija Ristola (s. 1956), pika-aitajuoksija ja viisiottelija *Pekka Ristola (1929–2008), yhdistetyn hiihtäjä *Tuomo Ristola (1930–2008), koripalloilija Luokka:Sukunimet
David Zurutuza

David Zurutuza Veillet (s. 19. heinäkuuta 1986 Rochefort, Charente-Maritime, Ranska) on espanjalais-ranskalainen jalkapalloilija. Hän edusti lähes koko uransa ajan Espanjan Primera Divisiónissa Real Sociedadia. Hän oli pelipaikaltaan keskikenttäpelaaja. == Seurajoukkueura == Zurutuza pelasi juniorivuosiensa jälkeen Real Sociedadin reservijoukkueessa Real Sociedad B:ssä 81 Segunda División B:n ottelua tehden viisi maalia vuosien 2005–2009 aikana. Kaudeksi 2007–2008 hänet lainattiin Eibariin, jossa pelasi 24 Segunda Divisiónin ottelua ja teki kaksi maalia. Kaudella 2008–2009 Zurutuza teki debyyttinsä Real Sociedadin Segunda Divisiónissa pelanneessa edustusjoukkueessa, mutta pelasi vielä tuota yhtä ottelua lukuun ottamatta reservijoukkueessa. Seuraavalla kaudella hän pelasi ainoastaan edustusjoukkueessa, joka nousi kauden päätteeksi Primera Divisióniin. Zurutuza pelasi ensimmäisen ottelunsa Primera Divisiónissa 29. elokuuta 2010 Villarrealia vastaan. Ensimmäisen maalinsa hän teki 28. marraskuuta 2010 Sporting de Gijónin verkkoon. Hän pelasi kauden 2019–2020 loppuun mennessä Real Sociedadin edustusjoukkueessa 267 ottelua, joista pääsarjassa 238. == Lähteet == * * * Luokka:Espanjalaiset jalkapalloilijat Luokka:Ranskalaiset jalkapalloilijat Luokka:Baskijalkapalloilijat Luokka:Vuonna 1986 syntyneet Luokka:Elävät henkilöt
Keraplast

Kera Group Oy on rakennusalan muovituotteita valmistava yritys Orimattilassa. Sen asiantuntemus keskittyy erilaisiin päivänvaloratkaisuihin sekä paloturvallisuutta edistäviin savunpoistojärjestelmiin. Päätuotteita ovat savunpoistoluukut, kattovalokuvut sekä erilaiset kodin ja asumisen ratkaisut, kuten valokatteet, terassit ja terassilasit. Laajentuneen yhtiön nimi muutettiin vuonna 2012 Kera Group Oy:ksi. Alabrändit, jotka jakaantuvat omiksi liiketoimintayksiköiksi ovat: * KERAVENT (savunhallinta) * KERAPLAST (valoa läpäisevät rakennustuotteet) Liiketoimintayksiköt toimivat Ruotsissa, Virossa, Latviassa, Liettuassa, Puolassa, Tanskassa ja Norjassa. Yhtiön toimitilat sijaitsevat Orimattilassa kahdessa eri osoitteessa. Tuotantotilaa on yhteensä 10 500 m². == Historiaa == Tapio Nieminen ja Pertti Könönen päättivät vuonna 1971 perustaa osakeyhtiön toimialamäärittelynä ”kattovalokupujen ja muiden muovituotteiden valmistus”. Tasakattoisen arkkitehtuuritrendin ansiosta kattokuvut menivät hyvin kaupaksi. Yritys toimi aluksi keravalaisen omakotitalon kellarissa – siitä nimi Keraplast – mutta jo seuraavana vuonna hankittiin suuremmat tilat Orimattilasta. Vuonna 2012 Keraplast Oy sai Suomen Yrittäjien valtakunnallisen yrittäjäpalkinnon. == Lähteet == == Aiheesta muualla == *Keraplastin 40-vuotishistoriikki (Docplayer) Luokka:Suomalaiset teollisuusyritykset
Art Students League of New York

thumb|250px|Päärakennus vuonna 2009. Art Students League of New York on 1875 perustettu taidekoulu New Yorkissa. Koulu on tarjonnut kursseja sekä harrastajille että ammattitaiteilijoille. Koulussa voi opiskella täysipäiväisesti, mutta arvosanoja tai tutkintoja ei ole mahdollista suorittaa. Tavoitteena on muutenkin ollut vapaamuotoisuus ja epävirallisuus. Art Students League perustettiin täydentämään vuonna 1863 perustetun National Academy of Designin opinto-ohjelmaa, tarjoamaan vaihtoehtoja ja lisää joustavuutta taideopintoihin. Art Students League jatkoi silti toimintaansa, vaikka National Academy muuttikin opinto-ohjelmaansa parin vuoden kuluttua. Koulu oli suosittu 1920- ja 1930-luvuilla, jolloin opettajajana toimi muun muassa Thomas Hart Benton. Oppilaina oli muiden ohessa Jackson Pollock ja muita 1940-luvulla tunnetuiksi tulevia taiteilijoita, ja toisen maailmansodan jälkeisinä vuosina koulussa toimi monia modernisteja. Koulun merkitys kuitenkin laski 1960-luvulla muun muassa koska taiteessa siirryttiin kohti minimalismia, valokuvaa ja käsitetaidetta. Koululla on silti yhä merkitystä kaikille avoimena kädellä tekemiseen keskittyvänä kouluna.History Sille on kysyntää myös siksi, että kaikki tutkintoon valmistavat taiteen oppilaitokset eivät tarjoa intensiivistä opetusta piirtämisessä ja realistisessa maalauksessa. Koulu toimii rakennuksessa, joka on mukana National Register of Historic Places -listauksessa. ==Opettajia ja luennoitsijoita== Monet taiteilijat ovat opettaneet pitkään. George Bridgman opetti anatomiaa ja elävän mallin piirustusta noin 45 vuotta yhteensä noin 70 tuhannelle oppilaalle. Hänen jälkeensä työtä jatkoi Robert Beverly Hale. Muita pitkään toimineita opettajia olivat Frank Mason joka opetti 50 vuotta ja Kenneth Hayes Miller, Peter Golfinopoulos ja Knox Martin, kaikki kolme opettivat noin 40 vuotta. William Zorach opetti 30 vuotta, veistoa opetti pitkään taas Jose De Creeft. Myös Will Barnet opetti puolen vuosisadan ajan 1990-luvulle asti. Muita tunnettuja koulussa opettaneita taiteilijoita ovat olleet George Bellows, Thomas Hart Benton, Arthur Wesley Dow, Thomas Eakins, George Grosz.Instructors past and present ==Tunnettuja oppilaita== Koulun kuuluisia oppilaita ovat olleet muiden muassa Ai Weiwei, Thomas Hart Benton, Louise Bourgeois, kuvanveistäjä Alexander Calder, kuvittaja Charles Dana Gibson, taidekriitikko ja teoreetikko Clement Greenberg, Winslow Homer, Donald Judd, Roy Lichtenstein, Barnett Newman, Georgia O'Keeffe, Jackson Pollock, Robert Rauschenberg, Man Ray, villin lännen kuvaaja Frederic Remington, Norman Rockwell, Mark Rothko, maataiteilija Robert Smithson, Frank Stella, ja Cy Twombly.Notable Alumni ==Katso myös== *Ateljeeopetus ==Lähteet== ==Aiheesta muualla== *Art Students League of New York verkkosivut Luokka:Yhdysvaltalaiset kuvataideoppilaitokset Luokka:Manhattanin kulttuuri Luokka:Midtown (Manhattan)
Lähteenmäki

Lähteenmäki on suomalainen sukunimi ja maantieteellinen paikka: *Antti Lähteenmäki (s. 1949), valmentaja ja urheilumanageri *Ari Lähteenmäki (s. 1961), jääkiekkoilija *Bruno Lähteenmäki (s. 1962), muusikko *Eino Lähteenmäki (1889–1978), lyseon rehtori *Emil "Hippi" Lähteenmäki (s. 1979), muusikko *Iivari Lähteenmäki (1900–1979), yrittäjä ja yritysjohtaja, kauppaneuvos *Ilkka Lähteenmäki (taiteilijanimi Ilkka Hemming, 1942–2022), laulaja, televisionäyttelijä, tiedottaja ja kunnallispoliitikko *Laura Lähteenmäki (myös Laura Kuitunen, s. 1973), nuortenkirjailija ja toimituspäällikkö *Leo Lähteenmäki (1907–1982), näyttelijä *Leo Lähteenmäki (s. 1991), uimari ja vammaisurheilija *Maija Lähteenmäki (s. 1945), diplomaatti *Mailis Lähteenmäki (s. 1944), taidemaalari *Maria Lähteenmäki (o.s. Kustula, s. 1957), historioitsija, professori *Matti Lähteenmäki (s. 1962), pesäpallotuomari *Olavi Lähteenmäki (1909–2006), pappi, poliitikko (Kokoomus) *Pentti Lähteenmäki (1930–2017), mainospäällikkö, harrastelijanäyttelijä ja muusikko *Pertti Lähteenmäki (1950–2022), sanoittaja ja muusikko * Reijo Lähteenmäki (s. 1941), yritysjohtaja ja osuustoimintavaikuttaja, kauppaneuvos *Sami Lähteenmäki (s. 1989), jääkiekkoilija *Tiina ("Toni") Lähteenmäki (s. 1964), muusikko *Toni Lähteenmäki (s. 1992), autourheilija ==Muita== *Erik Kivi (Erkki Kiviranta, alk. Erkki Lähteenmäki, 1881–1954), amerikansuomalainen muusikko *Krista Pärmäkoski (o.s. Lähteenmäki, s. 1990), maastohiihtäjä ja olympiamitalisti *Nora Rinne (o.s. Lähteenmäki, s. 1973), näyttelijä *Päivi Ikola (o.s. Lähteenmäki, s. 1965), pesäpalloilija ==Paikkoja== *Lähteenmäki, muinaislöytöpaikka Luokka:Sukunimet
Piikkileukakrotti

Piikkileukakrotti (Neoceratias spinifer) on krottikaloihin kuuluva kalalaji, jota tavataan Tyynestämerestä. Se on ainoa laji piikkileukakrottien heimossa (Neoceratiidae). ==Koko ja ulkonäkö== Piikkileukakrotti on pienehkö kala, jonka naaras kasvaa suurimmillaan noin 11 cm pitkäksi, tyypillinen pituus on noin 6-7,5 cm. Piikkileukakrottikoiras on pienikokoisempi ja kasvaa korkeintaan noin 1,8 cm pitkäksi. Naaras on ruumiinrakenteeltaan pitkulainen ja suuriruinen kala. Kalalla on kaksi tai kolme riviä pitkiä hampaita joista osa on leukojen ulkopuolella. Lajilta puuttuu monille krottikaloille tyypillinen pidentynyt selkäevän ruoto eikä sillä myös ole bioluminoivia elimiä. Aikuinen koiras elää kiinnittyneenä naaraan ruumiiseen ja elää naaraan loisena. Selkä- ja peräevät sijaitsevat kalan keskiruumiissa ja ovat yhtä pitkät. Väritykseltään piikkileukakrotti on tumman punaruskea tai musta. ==Levinneisyys ja elintavat== Piikkileukakrottia tavataan syvistä vesistä Tyynenmeren länsi- ja keskiosista. Se elää tyypillisesti 1 700-2 500 metrin syvyydellä merenpinnasta. Lajin elintavoista on vain hyvin vähän tietoa ja se syö mahdollisesti pehmytkuorisia selkärangattomia eläimiä, joita se pyydystää pitkillä terävillä hampaillaan. ==Lähteet== Luokka:Krottikalat
Kvartetti (vuoden 2012 elokuva)

Kvartetti () on vuonna 2012 ensi-iltansa saanut Dustin Hoffmanin ohjaama brittiläinen draamakomediaelokuva, jonka pääosissa ovat Maggie Smith, Tom Courtenay, Pauline Collins, Billy Connolly ja Michael Gambon. Kvartetti perustuu Ronald Harwoodin samannimiseen näytelmään vuodelta 1999. ==Juoni== Kvartetti kertoo eläköityneistä oopperalaulajista muusikoille tarkoitetussa hoitokodissa. Joka vuosi he harjoittelevat konsertin juhlistaakseen Giuseppe Verdin syntymäpäivää, mutta uuden asukkaan, suuren diivan Jean Hortonin (Smith) saapuminen häiritsee tasapainoa. ==Näyttelijät== ==Tuotanto== Elokuva kuvattiin kokonaisuudessaan Hedsor Housella, Buckinghamshiressa syksyllä 2011. Kvartetti on näyttelijä Dustin Hoffmanin debyytti elokuvaohjaajana. ==Vastaanotto== Kvartetti sai ensi-iltansa vuoden 2012 Toronton elokuvajuhlilla 9. syyskuuta 2012. Yhdysvalloissa Se kiersi monia elokuvajuhlia loka-joulukuussa, kunnes pääsi rajoitettuun teatterilevitykseen 11. tammikuuta 2013. Isossa-Britanniassa elokuva sai ensi-iltansa 1. tammikuuta, Suomessa 5. huhtikuuta 2013. Kvartetti on saanut enimmäkseen positiivista palautetta ammattikriitikoilta. Elokuvalla on Rotten Tomatoes -sivustolla 80 prosentin "tuore" arvosana, joka perustuu 134 arvosteluun. Edesmennyt amerikkalaiskriitikko Roger Ebert ihmetteli, miksi ohjaaja Dustin Hoffman on hyväksynyt teatterinäytelmän rajoitukset realistisessa ympäristössä tapahtuvaan elokuvaan. Hänestä elokuvan uskottavuus kärsii esimerkiksi hoitokodin henkilökunnan vähäisyydestä, hissien puutteesta ja asukkien hyväkuntoisuudesta. Kuvauspaikaksi valittu kartano on Ebertin mukaan aivan liian upea tarvitakseen pientä gaalakonserttia taloutensa pelastamiseksi.Quartet 2012, Roger Ebert 23.1.2013, viitattu 4.4.3025. Kvartetti oli ehdolla moniin elokuvapalkintoihin, joista se on voittanut kolme. Maggie Smith sai Golden Globe-ehdokkuuden parhaasta naispääosasta musikaali- tai komediaelokuvassa. ==Lähteet== ==Aiheesta muualla== * Viralliset sivut * * * Kvartetti Rotten Tomatoesissa * Kvartetti Metacriticissä Luokka:Vuoden 2012 brittiläiset elokuvat Luokka:Brittiläiset draamaelokuvat Luokka:Brittiläiset komediaelokuvat Luokka:Brittiläiset independent-elokuvat
Peltoniemi

Peltoniemi on suomalainen sukunimi, joka on muun muassa seuraavilla henkilöillä: *Antti Peltoniemi (s. 1956), rakennusalan yrittäjä *Arto Peltoniemi (s. 1966), seiväshyppääjä. *Asko Peltoniemi (s. 1963), seiväshyppääjä *Elliina Peltoniemi (s. 1978), kuvataiteilija *Heidi Peltoniemi (s. 1978), sellisti *Hintrikki Peltoniemi (1854–1936), pelimanni, jonka mukaan sai nimensä Peltoniemen Hintrikin surumarssi *Jukka Peltoniemi (s. 1956), pesäpalloilija ja pelinjohtaja *Jusa Peltoniemi (s. 1973), kirjailija *Kauno Peltoniemi (1899–1990), varatuomari ja kalanviljelyn kehittäjä *Maarit Peltoniemi (s. 1969), laulaja *Marika Peltoniemi (s. 1984), kilpakävelijä *Markku Peltoniemi (s. 1943), tekniikan tohtori, geofyysikko ja professori *Markku Peltoniemi (s. 1948), jalkapalloilija *Martti Peltoniemi (1935–1975), vapaapainija *Pauli Peltoniemi (s. 1962), kymmenottelija *Petri Peltoniemi (s. 1970), seiväshyppääjä *Päivi Peltoniemi (s. 1963), koripalloilija *Sari Peltoniemi (1963–2023), kirjailija, opettaja, laulaja ja sanoittaja *Teuvo Peltoniemi (s. 1950), A-klinikkasäätiön viestintäjohtaja, Tiimi-lehden ja Päihdelinkin päätoimittaja *Uuno Peltoniemi (1907–1989), rehtori ja päätoimittaja.
Ethel Muckelt

Ethel M. Muckelt (30. toukokuuta 1885 Moss Side - 13\. joulukuuta 1953 Altrincham) oli brittiläinen taitoluistelija ja olympiamitalisti. Muckelt tuli suvusta, joka ansaitsi omaisuutensa valmistamalla tekstiiliteollisuudessa käytettyjä väriaineita. Hän harjoitteli Manchesterin jääradalla, joka oli Britannian ainoa Lontoon ulkopuolella sijainnut jääkenttä. Hän osallistui Antwerpenin olympialaisissa 1920 parikilpailuun Sydney Wallworkin kanssa ja sijoittui viidenneksi, mutta ryhtyi kisojen jälkeen Jack Pagen pariksi. Muckelt ja Page voittivat vuoteen 1931 mennessä yhdeksän peräkkäistä maansa mestaruutta pariluistelussa ja saivat MM-kisoissa 1924 hopeaa. He olivat MM- kilpailuissa kuudensia vuonna 1926 ja neljänsiä 1928. Pari sijoittui Chamonix'n olympialaisissa 1924 neljänneksi ja osallistui myös vuoden 1928 kisoihin, joissa he olivat seitsemänsiä. Muckelt kilpaili parien lisäksi myös yksinluistelussa. Hän sijoittui MM-kisoissa neljänneksi 1923 ja oli kahta vuotta myöhemmin viides. Muckelt voitti vuoden 1924 olympialaisista pronssia yksinluistelussa, muttei ollut koskaan lajissa maansa mestari. Hän sijoittui vuonna 1926 toiseksi häviten Jack Pagelle kisojen ollessa vielä avoimet molemmille sukupuolille. Muckelt voitti olympiapronssimitalinsa 38-vuotiaana ja jatkoi kilpailemista yli 50-vuotiaaksi saakka. == Lähteet == * Muckeltin profiili sports-reference.com -sivustolla Luokka:Brittiläiset taitoluistelijat Luokka:Brittiläiset olympiamitalistit Luokka:Vuonna 1885 syntyneet Luokka:Vuonna 1953 kuolleet
Jääpallon Suomensarja 1948

Jääpallon Suomensarja kaudella 1947-1948 pelattiin neljässä lohkossa. Lohkovoittajat nousivat seuraavaksi kaudeksi SM-sarjaan ja viimeiset putosivat Maakuntasarjaan. Yksikään edellisellä kaudella SM-sarjasta pudonneista joukkueista, PIF, HPK, KPT ja VPV, ei onnistunut nousemaan takaisin Mestaruussarjaan, heikoimmin meni VPV:llä joka jäi lohkonsa viimeiseksi ja putosi sarjasta. Edellisellä kaudella Maakuntasarjasta nousseet Kissalan Pojat, OPP sekä VaPa, joka edellisellä kaudella käytti vielä nimeä Vaajakosken Tehtaitten Urheilijat, onnistuivat nousemaan lohkovoittajina SM-sarjaan, sarjatulokkaista ainoastaan LaKi ei voittanut lohkoaan. Neljäs SM-sarjaan noussut joukkue oli Lahteen evakuoitunut Viipurin Reipas. == Suomensarja == ===Etelälohko=== Joukkue O V T H Maalit P Rei HPK KUV LaPa LaKi EKV Viipurin Reipas, Lahti 5 4 1 0 32-7 9 8-1 1-1 6-3 6-2 11-0 Hämeenlinnan Pallokerho 5 3 0 2 21-15 6 3-1 5-3 1-3 11-0 Käpylän Urheilu-Veikot 5 2 2 1 12-6 6 1-1 4-1 5-0 Lappeenrannan Pallo 5 2 1 2 27-15 5 9-2 11-1 Lauritsalan Kisa 5 2 0 3 14-22 4 6-2 Eiran Kisa-Veikot 5 0 0 5 3-44 0 ===Länsilohko=== Joukkue O V T H Maalit P K-P PIF PoPa TPS Haka TPS Kissalan Pojat, Tampere 5 4 0 1 13-12 8 3-2 2-5 3-2 2-1 3-2 Pargas IF 5 3 1 1 17-6 7 1-1 7-1 3-0 4-1 Porin Palloilijat 5 3 1 1 16-5 7 4-0 0-1 6-1 Turun Pallokerho 5 2 0 3 13-16 4 6-2 4-0 Valkeakosken Haka 5 2 0 3 8-11 4 4-0 Turun Palloseura 5 0 0 5 4-21 0 ===Itälohko=== Joukkue O V T H Maalit P VaPa JyP KPT SaPKo Vaajakosken Pallo 3 3 0 0 18-2 6 6-0 6-1 6-1 Jyväskylän Palloilijat 3 1 1 1 8-10 4 6-2 2-2 Kuopion Pallo-Toverit 3 1 0 2 5-13 2 2-1 Savonlinnan Pallokerho 3 0 1 2 4-10 1 ===Pohjoislohko=== Joukkue O V T H Maalit P OPP VPS Vastus VPV Oulun Pallo-Pojat 3 3 0 0 10-6 6 4-2 3-2 3-2 Vaasan Palloseura 3 1 1 1 9-8 4 5-2 2-2 Veitsiluodon Vastus 3 1 0 2 9-10 2 9-10 Vaasan Pallo-Veikot 3 0 1 2 6-10 1 Reipas, K-Pojat, VaPa ja OPP nousivat seuraavaksi kaudeksi SM-sarjaan, josta putosi Suomensarjaan yhteensä kahdeksan joukkuetta. EKV, TPS, SaPKo ja VPV putosivat Maakuntasarjaan, josta tilalle nousivat KPV, PK-37, UP-46 ja KUP. ==Lähteet== 1948 Luokka:Vuoden 1948 jääpallo
Juhana Rossi

Juhana Rossi (s. 1973) on suomalainen toimittaja, joka työskentelee nykyisin Talouselämän toimituspäällikkönähttps://www.sttinfo.fi/tiedote/otava- julkaisee-olli-pekka-kallasvuon- kirjan?publisherId=64311881&releaseId;=69902640. Aikaisemmin hän on työskennellyt muun muassa Ylioppilaslehden toimitussihteerinä 2000–2001, kirjallisuuslehti Parnasson päätoimittajana 2003–2005, Helsingin Sanomien taloustoimittajana sekä The Wall Street Journalin toimittajana. Hän on myös toiminut Taloustoimittajien yhdistyksen puheenjohtajana. Rossi on opiskellut englantilaista filologiaa ja toiminut paitsi toimittajana, myös kaunokirjallisuuden kääntäjänä sekä musiikin sanoittajana. Hän on sanoittanut muun muassa Ultra Bra -yhtyeen vuonna 1995 tehdyn kappaleen ”Ampukaa komissaarit, nuo hullut koirat!”. Vuonna 2021 julkaistiin Rossin kirjoittama Nokian entisen toimitusjohtajan Olli-Pekka Kallasvuon elämäkerta Puhelin soi öisin.https://www.is.fi/taloussanomat/art-2000008254776.html == Lähteet == Luokka:Suomalaiset toimittajat Luokka:Vuonna 1973 syntyneet Luokka:Elävät henkilöt
Ahl al-Bait

Ahl al-Bait tarkoittaa yleensä islamin profeetta Muhammedin talonväkeä, hänen perhettään. Šiialaisuudessa käsite Muhammedin talonväestä on tärkeä. Šiialaiset näkevät itsensä Muhammedin seuraajina hänen talonväkensä kautta, johon kuuluvat Muhammed itse, hänen tyttärensä Fatima ja ottopoikansa Ali sekä näiden lapset Hasan ja Husain, jotka kaikki tunnetaan yhteisnimellä Ahl al- Kisa. Talonväkeen kuuluvat myös šiialaisuuden kaksitoista imaamia Muhammedin jälkeläisinä. Sunni-islamissa talonväkeen kuuluvat Muhammedin vaimot, hänen poikansa Qasim, Abdullah ja Ibrahim, hänen tyttärensä Zainab, Ruqayyah, Umm Kulthum ja Fatima, ottopoika Ali ja tämän Fatiman kanssa saamat lapset Hasan ja Husain. Laajimman tulkinnan mukaan talonväkeen kuuluvat myös Muhammedin isänpuoleiset sedät Abu Talib ja al-Abbas jälkeläisineen. Kuuluisat uskonoppineen Malik ibn Anas ja Abu Hanifa laskevat mukaan myös koko Banū Hāshim -klaanin. == Yhteys Muhammediin == Sukulaisuus profeetta Muhammediin muodostui islamilaisessa maailmassa tärkeäksi henkilön arvon mittariksi. Toinen mittari oli esi-isän mahdollisimman varhainen kääntyminen islamiin. Kun Ibn Ishaq kirjoitti Bagdadissa 760-luvulla Muhammedin ensimmäisen elämäkerran, hän samalla asetti arabisukuja arvojärjestykseen kertomalla kuka oli "ensimmäisenä" kääntynyt islamiin tai missä järjestyksessä oli puristettu Muhammedin kättä.Nevo & Koren 2003, s. 345Jansen 2008, s. 204 Muhammedin sukulaisista käytetään nimitystä sharif tai sayyid. Nykyaikana profeetta Muhammedin sukulaisiksi ovat julistautuneet muun muassa Marokon kuningas Ḥassan II, Jordanian kuningas Hussein ja Irakin presidentti Ṣaddam Hussein. == Sukulaisuuden aitous == Islamilaisia 600-luvulle ulottuvia sukuselvityksiä voi pitää myös keksittyinä, sillä perimätietoa Muhammedista alettiin kirjata muistiin vasta yli sata vuotta Muhammedin ilmoitetun kuoleman jälkeen. On myös epätodennäköistä, että valtavalla joukolla muslimeita Persiasta, Turkista, Afrikasta, Pakistanista ja Intiasta olisi Mekan Quraiš-heimoon ulottuvia sukusiteitä. Kyse olikin siitä, että korkeissa valta-asemissa olevat suvut julistautuivat Muhammedin sukulaisiksi lisätäkseen arvovaltaansa. Tällaisia väitteitä oli toisaalta mahdoton todistaa vääriksi.Robinson 2011, s. 49–52 == Katso myös == * Muhammedin historiallisuus == Lähteet == * * * ===Viitteet=== == Aiheesta muualla == Luokka:Muhammedin talonväki
Vento

Vento tarkoittaa seuraavia: *ventovieras ’täysin vieras’. Esimerkiksi ventovieras ihminen, ventovieras paikka. *Kalevalassa mahdollisesti vendeihin viittava sana ==Sukunimi== *Arvo Vento (1882–1947), suomalainen lyseon lehtori ja päätoimittaja *Eetu Vento (s. 1994), suomalainen jääkiekkoilija *Elli Vento (1937–2024), suomalainen kuulantyöntäjä *Jouni Vento (s. 1966), suomalainen jääkiekkoilija *Jouni Vento, suomalainen muusikko *Kalle Vento (1897–1937), Neuvostoliittoon 1930-luvulla siirtynyt suomalainen toimittaja ja kirjailija, joka teloitettiin *Konrad Vento (1872–1950), suomalainen pappi, toimittaja ja kansanopiston johtaja *Markku Vento (s. 1959), suomalainen päätoimittaja *Mattia Vento (1735–1776), italialainen barokkisäveltäjä *Raimo Vento (s. 1954), suomalainen kiekonheittäjä *Seppo Vento (1930–2021), Karjalaisen päätoimittaja *Sergio Vento (s. 1938), italialainen diplomaatti *Tuomas Vento (s. 1922), suomalainen kirjailija ja pakinoitsija *Urpo Vento (1935–2020), suomalainen kansanperinteen tutkija ja kanslianeuvos. ==Muuta== *Volkswagen Vento, automalli. Luokka:Sukunimet
Suikkanen

Suikkanen on suomalainen sukunimi, joka on muun muassa seuraavilla henkilöillä: *Esko Suikkanen (1922–2008), ammattiyhdistysjohtaja *Jani Suikkanen (s. 1971), jalkapalloilija *Kai Suikkanen (s. 1959), jääkiekkoilija *Pasi Suikkanen (1972–2023), harmonikkataitelija, tanssimuusikko ja Karjalan harmonikkaorkesterin johtaja *Raimo Suikkanen (1942–2021), kilpapyöräilijä ja maastohiihtäjä *Tuomas Ragvaldinpoika Suikkanen (1713–1781), kirkonrakentaja *Tuomas Tuomaanpoika Suikkanen (1752–1807), kirkonrakentaja, edellisen poika
Pellinen

Pellinen on suomalainen sukunimi, joka tulee Pekka-nimisten lempinimestä Pelli. "Pelli" on suomalaistunut versio Pelle-nimestä, joka on Pekka (Per) -nimen kansanomainen kutsumamuoto (lempinimi). Pellinen on muun muassa seuraavien suomalaisten henkilöiden sukunimi: *Aku Pellinen (s. 1993), moottoriurheilija *Aleksanteri Pellinen (1896–1980), jääkärikapteeni *Annikki Pellinen (myöh. Appelqvist, Apiola, 1908–1998), näytelmäkirjailija *Eila Pellinen (oik. Eila Reima, 1938–1977), laulaja *Eila Pellinen (s. 1947), keskimatkojen juoksija *Erkki Pellinen (s. 1944), yritysjohtaja, teollisuusneuvos *Heikki Pellinen (1896–1971), paperi-insinööri, professori *Jaakko Pellinen (s. 1988), jääkiekkoilija *Jouni Pellinen (s. 1983), alppihiihtäjä, freestyle-laskija ja urheiluselostaja *Jukka Pellinen (1925–2011), graafinen ja muotisuunnittelija, teollinen muotoilija, professori *Jukka Pellinen (1910–1953), Lapin kullankaivaja *Jyrki Pellinen (s. 1940), kirjailija, runoilija ja taidemaalari *Kalervo Pellinen (1905–1961), Forssan kauppalanjohtaja, Hämeenlinnan ja Turun kaupunginjohtaja, nyrkkeilytuomari *Kati Pellinen (oik. Katri Pellinen, s. 1960), trubaduuri *Kyllikki Pellinen (myöh. Immonen, 1912–1998), opettaja ja kirjailija *Martti Pellinen (1919–2002), kirjailija *Matti O. Pellinen (1925–1997), nuortenkirjailija *Onni Pellinen (1899–1945), kreikkalais-roomalaisen tyylin painija, olympiamitalisti ja painivalmentaja *Onni Pellinen (1924–2012), yritysjohtaja, kauppaneuvos *Ossi Pellinen (s. 1983), jääkiekkoilija *Paavo Pellinen (1897–1943), inkeriläissyntyinen neuvostoliittolainen hallinto- ja puoluevirkailija *Risto Pellinen (s. 1944), Ilmatieteen laitoksen avaruustutkimuksen emeritusprofessori ==Viitteet==
Haakana

Haakana on suomalainen sukunimi, joka on muun muassa seuraavilla henkilöillä: *Anna-Liisa Haakana (o.s. Liste, 1937–2024), nuortenkirjailija *Kari Haakana (s. 1973), jääkiekkoilija *Kari Haakana (s. 1968), digimedia-asiantuntija *Miska Haakana (s. 1996), muusikko ja YouTube-videoiden tekijä *Veikko Haakana (1923–2018), kirjailija, Anna-Liisa Haakanan puoliso.
Otium

Otium on latinankielinen termi, joka voi tarkoittaa muun muassa lepoa, rauhaa, toimesta vapautumista tai vapaa-aikaa. Sanaa on käytetty jo Rooman valtakunnassa. == Lähteet == Luokka:Latinankieliset fraasit Luokka:Roomalaiset hyveet
Vitinon satama

Vitinon satama (, LOCODE: RU VIT) on Venäjän Murmanskin alueen Kantalahden piirin Kantalahden kaupunkikunnan Beloje Moressa sijaitseva, erityisesti öljykuljetuksistaan tunnettu merisatama. Satama sijaitsee Vienanmeren länsiosassa, Kantalahden pohjukassa, linnuntietä runsas 9 kilometriä Kantalahden kaupungin ja runsas 210 kilometriä Murmanskin eteläpuolella. Sataman laiturit käsittävät yhteensä neljä laituria. Laituripaikka 1 on tarkoitettu sataman omille aluksille (luotsit yms). Laituripaikat 2-4 on suunnattu maaöljyä, öljynjalostustuotteita tai kaasukondensaattia kuljettaville aluksille. Suurin aluspaikoista on laituri 4, joka on tarkoitettu enintään 180 metrin pituisille ja syväykseltään enintään 13,0 metrin aluksille. Satamaan edustan saaret kuuluvat Kantalahden luonnonpuistoon. Alusten tulee käyttää luotsia satamaan liikennöidessään. Melko kapean, satamaan saarien välitse johtavan väylän vuoksi liikennöintiä on rajoitettu tai kokonaan kielletty kovalla tuulella ja huonolla näkyvyydellä. ==Sataman rahtimäärät== Vitinon satama vuosittainen rahtimäärä: Vuosi 2003 2004 2005 2006 2007 2008 2009 2010 2011 2012 2013 Yhteensä milj. tonnia 5,7 3,7 1,6 4,7 3,9 4,4 4,4 4,4 4,2 3,8 2,3 ==Lähteet== ==Aiheesta muualla== * Vitinon sataman kotisivut tai * Vitinon sataman laturialueiden pohjapiirros (morinfocenter.ru) * Kantalahden luonnonpuiston kartat (kandalaksha-reserve.org) * Co-owner of Vitino port to be put behind bars (2/2012) (barentsnova.com) * Northern Sea Route Information Office: Vitino port (arctic-lio.com) Luokka:Venäjän Vienanmeren satamat Luokka:Murmanskin alue
Kyproksenturkkilaiset

Kyproksen turkkilaiset ovat nimensä mukaisesti Kyproksella asuvia turkkilaisia. Suurin osa heistä asuu saaren pohjoisosat käsittävässä Pohjois- Kyproksen tasavallassa, jota ei ole kansainvälisesti tunnustanut itsenäiseksi valtioksi mikään muu maa kuin Turkki. ==Historia== Kyproksen turkkilaisten historia ulottuu vuoteen 1571, jolloin Ottomaanien valtakunta valloitti Kyproksen sitä aiemmin hallinneelta Venetsialta. Valloituksen jälkeen saaren noin 200 000:n ortodoksisen asukkaan joukkoon muutti noin 65 000 muslimia. Ottomaanien valtakausi päättyi kun saari ensin vuokrattiin Britannialle vuonna 1878 ja liitettiin siihen kokonaan vuonna 1914. Kruununsiirtomaa siitä tuli vuonna 1925. Brittien valtakaudella Kyproksen turkkilaisten sosiaalinen ja taloudellinen asema yhteiskunnassa heikkeni, mikä puolestaan johti suureen muuttoaaltoon pois saarelta. Kyproksen poliittinen tilanne horjui 1950- ja 1960-luvuilla, jolloin sattui useita yhteenottoja kreikkalaisten ja turkkilaisten välillä. Kyproksen itsenäistyessä vuonna 1960 turkkilaiset muodostivat noin 18 % saaren väestöstä. Vuonna 1963 puhkesi väkivaltaisuuksia ja kreikkalaiset puolisotilaalliset joukot alkoivat hyökkäillä turkkilaisia vastaan. Turkkilaiset eristäytyivät tästä syystä valtiosta muodostaen käytännössä itsenäisiä yhteisöjä. Vuonna 1974 tapahtunut vallankaappaus ja Kreikan sotilasjuntan aikeet liittää maa Kreikkaan laukaisi Turkin hyökkäyksen saarelle. Turkkilaisten miehittämä alue muodostaa nykyisen Pohjois-Kyproksen tasavallan. Sittemmin tasavaltaan on tullut suuria määriä turkkilaisia Turkin mannermaalta ja alkuperäiset Kyproksen turkkilaiset muodostavat vain noin 50 % tasavallan väestöstä. Kyproksen turkkilaisten kokonaismäärästä on kiistelty sen poliittisten vaikutusten takia. Kyproksen turkkilaisia asuu merkittäviä määriä myös Kyproksen ulkopuolella. Arviot heidän kokonaismäärästään vaihtelevat 500 000:sta turkkilaisesta Kyproksella samaan lukuun koko maailmassa. ==Kulttuuri== Kyproksen turkkilaiset ovat uskonnoltaan sunnimuslimeja, mutta uskonnon harjoitus on ollut perinteisesti sekulaaria Turkin esimerkin mukaisesti. Julkiseen uskonnon harjoittamiseen suhtaudutaan kuitenkin huomattavasti sallivammin kuin Turkin mannermaalla. Kyproksen turkkilaiset saattavat esimerkiksi käyttää huntuja julkisissa tiloissa. Kyproksen turkkilaisen kulttuurin ilmentymiä ovat muun muassa perinteiset puukaiverrukset, koruompelu ja silkkikäärintätyöt. Kyproksen turkkilaiseen kirjallisuuteen ovat vaikuttaneet erityisen voimakkaasti lähihistorian konfliktit. ==Lähteet== == Aiheesta muualla == Luokka:Pohjois-Kypros Luokka:Kyproksen etniset ryhmät Luokka:Turkkilaisten diaspora
Pietro Francisci

Pietro Francisci (9. syyskuuta 1906 Rooma – 1977 Rooma) oli italialainen elokuvaohjaaja. Lakimieheksi valmistunut Francisci työskenteli dokumenttielokuvien ohjaajana vuodesta 1934 lähtien. Toisen maailmansodan jälkeen hän ohjasi näytelmäelokuvia kuten melodraaman Io ti ho incontrato a Napoli (”Tapasin sinut Napolissa”, 1945) ja musiikkikomedian Natale al campo 119 (”Joulu leirissä no 119”, 1947). Myöhemmin hän erikoistui historiallisiin seikkailuelokuviin kuten Il leone di Amalfi (”Amalfin leijona”, 1950) ja Orlando e i paladini di Francia (”Roland ja Ranskan paladiinit”, 1956). Vuonna 1957 Francisci ohjasi Voittamattoman Herkuleen, joka sai valtavan suosion. Steve Reevesin kuuluisuuteen nostanut filmi aloitti kokonaisen peplumelokuvien sarjan. Franciscin muita peplumelokuvia olivat Herkules ja Lyydian kuningatar (1958) ja Herkules, Simson ja Odysseus (Ercole sfida Sansone, 1963). Myöhemmin Francisci ohjasi muun muassa pienen budjetin tieteiselokuvan 2+5: Missione Hydra (1967) ja viimeisenä seikkailuelokuvan Simbad e il califfo di Bagdad (”Sinbad ja Bagdadin kalifi”, 1973). ==Lähteet== Luokka:Italialaiset elokuvaohjaajat Luokka:Vuonna 1906 syntyneet Luokka:Vuonna 1977 kuolleet
Provadia-Solnitsata

Provadia-Solnitsata on arkeologinen kohde Balkanilla. Se sijaitsee nykyisessä Bulgariassa Varnan alueella Provadian kaupungin lähistöllä. Kohdetta pidetään Euroopan vanhimpana kaupunkina, joka on ollut olemassa jo viidennellä vuosituhannella eaa. eli esihistoriallisella ajalla. Se on ollut paksun kivimuurin sisällä ja asukasluvuksi on arvioitu yli 300. Kaupungin rakentamisen syyksi arvellaan suolaa, joka on ollut merkittävä kauppatavara ja myös vaihdon väline eli rahan esimuoto.Turun Sanomat 4.11.2012 Kaivaukset paikalla aloitettiin vuonna 2005. ==Lähteet== Luokka:Muinaisjäännökset Luokka:Esihistoria Luokka:Bulgarian historia
Vittorio Cottafavi

Vittorio Cottafavi (30. tammikuuta 1914 Modena – 14. joulukuuta 1998 Anzio) oli italialainen elokuvaohjaaja ja käsikirjoittaja. ==Elämäkerta== Vittorio Cottafavi syntyi upseerin ja maanomistajan perheeseen. Hän opiskeli yliopistossa lakia, filosofiaa ja kirjallisuutta ja valmistui Rooman Kokeellisesta elokuvakeskuksesta vuonna 1938. Cottafavin elokuvaura alkoi käsikirjoittajana Goffredo Alessandrinin filmissä Abuna Messias vuonna 1939. Myöhemmin hän työskenteli muun muassa ohjaaja Vittorio de Sican assistenttina elokuvassa Lapset katsovat meihin (I bambini ci guardano, 1943). Cottafavin ohjausdebyytti oli hienostunut komedia I nostri sogni (”Meidän unemme”, 1943).Moliterno, s. 94. Toisen maailmansodan jälkeen Cottafavi teki useita naisia käsitteleviä yhteiskunnallisia melodraamoja kuten todellisiin tapahtumiin perustuva Una donna ha ucciso (”Nainen on tappanut”, 1952), In amore si pecca in due (”Rakkauden syntiin tarvitaan kaksi”, 1954) ja Una donna libera (”Vapaa nainen”, 1956). Niitä suositumpia olivat historialliset seikkailuelokuvat kuten Alexandre Dumas’n romaaneihin perustuvat Anna ja pyöveli (Il boia di Lilla, 1952) ja Il cavaliere di Maison Rouge (”Maison Rougen ritari”, 1953). 1950-luvun lopulla Cottafavi erikoistui peplumgenreen. Hän on ohjannut kaksi lajityypin klassikkoteosta: Herkuleen kosto (1960) ja Herkules – Atlantiksen valloittaja (1961). Ohjaajan parhaana pidetty teos on kaupallista menestystä vaille jäänyt seikkailuelokuva I cento cavalieri (”Sata ratsastajaa”, 1965). Sen jälkeen Cottafavi siirtyi televisioon, jossa hän teki taidokkaita kirjallisuus- ja näytelmäsovituksia.Moliterno, s. 94–95. ==Elokuvia== * Niilin legioonat, 1959 * Messalina, 1960 * Herkuleen kosto, 1960 * Herkules – Atlantiksen valloittaja, 1961 ==Lähteet== * ===Viitteet=== ==Aiheesta muualla== * * Luokka:Italialaiset elokuvakäsikirjoittajat Luokka:Italialaiset elokuvaohjaajat Luokka:Vuonna 1914 syntyneet Luokka:Vuonna 1998 kuolleet
Arbus

Arbus on kunta Sardinian saaren länsiosassa sijaitsevassa Etelä-Sardinian maakunnassa Italiassa. Kunnassa on runsaat 6 000 asukasta. Arbus on tunnettu seudulla valmistetuista käyräteräisistä puukoista. Arburesan puukko (Coltello arburesa) on saanut nimensäkin kunnan mukaan. Arbusissa on myös puukkomuseo. Arbusin rannikko tunnetaan nimellä Costa Verde. Rannikolla sijaitsee myös yksi Euroopan suurimmista aavikoista, Piscinan aavikko (Deserto di Piscinas). Se on laaja hiekkadyynialue, joka muuttaa muotoaan jatkuvasti. " 12 - ITALY - Arburese - coltello sardo per scuoiare bovini - skinning knife from Sardinia (Italy) 2.JPG | Arbusilainen puukko. SardegnaArbusPiscinas002.JPG | Piscinan aavikon dyynejä. Arbus - Pistis (01).JPG | Pistisin kylä. == Lähteet == == Aiheesta muualla == Luokka:Etelä-Sardinian maakunnan kunnat
Tadžikistanin sosialistisen neuvostotasavallan vaakuna

Tadžikistanin sosialistisen neuvostotasavallan vaakuna oli Tadžikistanin sosialistisen neuvostotasavallan tunnus. Se otettiin käyttöön vuonna 1937. Vaakunassa on kuvattu neuvostostotasavallan vaakunallekin poikkeuksellisen näkyvästi punainen tähti jonka sisällä on pieni sirppi ja vasara -tunnus. Alaosassa on kuvattu nouseva aurinko. Kokonaisuutta ympäröi puuvilla- ja vehnäseppeleet. Seppeleitä kiertävässä punaisessa nauhassa lukee Neuvostoliiton motto, tadžikiksi "Пролетарҳои ҳамаи мамлакатҳо, як шавед!" (translitteroituna "Proletarhoi hamai mamlakatho, jak şaved!") ja venäjäksi "Пролетарии всех стран, соединяйтесь!". Vaakuna vaihdettiin vuonna 1992 uuteen Tadžikistanin vaakunaan joka on hyvin samankaltainen kuin neuvostoaikainen vaakuna. Luokka:Neuvostotasavaltojen vaakunat vaakuna Luokka:Tadžikistanilainen kulttuuri
Joakim Didriksson Brand

Joakim Didriksson Brand, myös: Jaakkima Didrikinpoika Brand (k. noin 1614) oli suomalainen sotilas, Muurlan herra. Hän osallistui Eerik XIV:n ja Juhana III:n sotiin. Hän oli vuodesta 1576 Savonlinnan päällikkö ja oli Pontus De la Gardien mukana vallattaessa Käkisalmea. Yhdessä Lauri Torsteninpoika Ramin kanssa sai määräyksen linnan päälliköksi.Otavan Iso tietosanakirja, Otava 1968, osa 1 p. 1434 Hänen poikansa oli Henrik Joakimsson Brand. ==Lähteet== ==Aiheesta muualla== *Frälsesläkter i Finland intill stora ofreden *Tietosanakirja (1909), artikkeli Brand, Jaakkima Didrikinpoika Luokka:Suomalaiset sotilaat Luokka:Syntymävuosi tuntematon Luokka:Vuonna 1614 kuolleet
Henrik Joakimsson Brand

Henrik Joakimsson Brand, myös: Henrik Jaakkimanpoika Brand (s. 1605) oli suomalainen sotilas. Hän oli alkuun Sigismundin kannattaja, mutta oli vuodesta 1603 Kaarle IX:n palveluksessa. Hän sai nimityksen sotaeverstiksi ja johti ruotsalaisia joukkoja Liivinmaalla. Hän jäi Kirkholman taistelussa puolalaisten vangiksi ja mestattiin.Otavan Iso tietosanakirja, Otava 1967, osa 1 p. 1434 Hänen isänsä oli Joakim Didriksson Brand. ==Lähteet== ==Aiheesta muualla== *Frälsesläkter i Finland intill stora ofreden *Tietosanakirja (1909), artikkeli Brand, Jaakkima Didrikinpoika Luokka:Suomalaiset sotilaat Luokka:Vuonna 1605 syntyneet Luokka:Kuolinvuosi tuntematon
Carrie

Carrie voi tarkoittaa ainakin seuraavia: * Carrie, naisen etunimi * Carrie, Stephen Kingin esikoisromaani vuodelta 1974 ** Carrie, Kingin romaanin elokuvasovitus vuodelta 1976 ** Carrie, Kingin romaaniin perustuva televisioelokuva vuodelta 2002 ** Carrie, Kingin romaanin elokuvasovitus vuodelta 2013 * Viattomuuden kasvot (engl. Carrie), William Wylerin ohjaama elokuva vuodelta 1952 * Carrie, brittiläinen rockyhtye * ”Carrie”, Europe- yhtyeen kappale albumilta The Final Countdown * ”Carrie”, Ellinooran kappale vuodelta 2015.
Love Songs

Love Songs voi tarkoittaa ainakin seuraavia: * Love Songs, Ayumi Hamasakin albumi vuodelta 2010 * Love Songs, The Beatlesin kokoelma-albumi vuodelta 1977 * Love Songs, Bee Geesin kokoelma-albumi vuodelta 2005 * Love Songs, Billy Ray Cyrusin kokoelma-albumi vuodelta 2008 * Love Songs, Michael Jacksonin kokoelma-albumi vuodelta 2002 * Love Songs, Destiny’s Childin kokoelma-albumi vuodelta 2013 * Love Songs, Tina Turnerin kokoelma-albumi vuodelta 2014.
Zalmai Rassoul

Zalmai Rassoul on afganistanilainen poliitikko, joka valittiin maansa ulkoministeriksi tammikuussa 2010. Hän syntyi Kabulissa ja opiskeli Pariisissa valmistuen lääketieteen tohtoriksi vuonna 1973. Vuonna 2002 hänet valittiin Afganistanin siviili-ilmailuministeriksi, ja myöhemmin samana vuonna hänet nimitettiin kansalliseksi turvallisuusneuvonantajaksi, jona hän toimi tammikuuhun 2010.Minister's Biography H. E. Dr. Zalmai Rassoul - Ministry of Foreign Affairs Rassoul on American Society of Nephrologyn jäsen, ja hän on tehnyt yli 30 kirjoitusta länsimaisiin lääketieteellisiin julkaisuihin. == Lähteet == == Aiheesta muualla == Luokka:Afganistanilaiset poliitikot Luokka:Ulkoministerit Luokka:Elävät henkilöt Luokka:Vuonna 1943 syntyneet
Jouni Vento

Jouni Vento (s. 9. heinäkuuta 1966 Rautjärvi) on suomalainen entinen jääkiekkoilija. Vento edusti kahdeksan kauden ajan kasvattajaseuraansa Forssan Palloseuraa jääkiekon I-divisioonassa ennen siirtymistään SM-liigaan ja Porin Ässien joukkueeseen. Hän pelasi neljän kauden aikana 179 SM-liigaottelua tehopistein 15+45=60. Playoffs-otteluita hänelle kertyi 22 (1+5=6). Vento pelasi myös useita vuosia Saksan ja Tanskan jääkiekkoliigoissa. Pelaajauransa jälkeen hän on muun muassa toiminut juniorivalmentajana Turun Palloseurassa. Vennon poika Eetu Vento on myös jääkiekkoilija. ==Saavutukset== *Tanskan mestaruus 1995, 2001, 2003 ==Lähteet== *Elite Hockey Prospects ===Viitteet=== Luokka:Suomalaiset jääkiekkoilijat Luokka:Vuonna 1966 syntyneet Luokka:Elävät henkilöt
Asterix ja Obelix Britanniassa

Asterix & Obelix Britanniassa (Astérix et Obélix: Au Service de Sa Majesté) on vuonna 2012 ensi-iltansa saanut Laurent Tirard’n ohjaama neljäs näytelty Asterix-elokuva. Elokuva on 3-D. ==Juoni == Asterix lähtee kanaalin toiselle puolelle auttamaan pikkuserkkuaan roomalaisten invaasiossa. == Näyttelijät == ==Suomenkieliset äänet== == Lähteet == == Aiheesta muualla == * Luokka:Vuoden 2012 ranskalaiset elokuvat Luokka:Asterix seikkailee -elokuvat Luokka:3D-elokuvat
Jouni Vento (muusikko)

Jouni ”Joppe” Vento on suomalainen basisti. Hänet tunnetaan parhaiten Eläkeläisistä, jossa hän esiintyy taiteilijanimellä Martti Waris. Vento on myös vuodesta 1990 lähtien ollut mukana Kumikameli-yhtyeessä. ==Lähteet== *Kumikameli-yhtyeen kotisivut *Meteli.net Luokka:Suomalaiset basistit Luokka:Syntymävuosi puuttuu Luokka:Elävät henkilöt
Ida Brander

Ida Maria Charlotta Brander (Bränder, o.s. Reis; 5. lokakuuta 1857 Tukholma – 17. toukokuuta 1931 Kauniainen) oli ruotsalainen näyttelijä,Uppslagsverket Finland. joka esiintyi jonkin verran Tukholmassa mutta lähinnä kuitenkin vuosina 1877–1907 Helsingissä Ruotsalaisessa teatterissa (Svenska teatern),Otavan Iso tietosanakirja, osa 1, p. 1436. Otava 1967.Brander, Ida. Kuka kukin oli. Wikiaineisto. jossa 1800-luvulla oli paljon ruotsalaisia näyttelijöitä.Walborg Hedberg och Louise Arosenius: Svenska kvinnor från skilda verksamhetsområden, sivu 16. Albert Bonniers 1914 Brander, Ida. Uppslagsverket. Viitattu 4.5.2020 Brander kävi Kuninkaallisen teatterin oppilaskoulun 1872–1874. Hän oli kiinnitettynä Helsingin Svenska teaterniin 1877–1878, 1879–1907 ja vuodesta 1909. Välillä hän toimi myös Tukholman Svenska teaternissa, 1878–1879 och 1907–1909. Branderin merkittäviä rooleja olivat Lady Macbeth, Orleansin neitsyt, Hedda Gabler, Regina von Emmeritz ja Kamelianainen. Hän näytteli myös elokuvissa. Ida Reis vihittiin 1. joulukuuta 1885 näyttelijä Ernst Branderin (Bränder, s. 15. helmikuuta 1856 Tukholma) kanssa, joka oli myöhemmin henkivakuutusyhtiö Viktorian matkatarkastaja. Ernst Brander kuoli 15. helmikuuta 1894 Helsingissä.Nils Personne: Ida Brander. Svenskt biografiskt lexikon. Viitattu 4.5.2020 ==Lähteet== ==Aiheesta muualla== *Svensk Filmdatabas * Ida Brander. Svenskt kvinnobiografiskt lexikon Luokka:Ruotsalaiset näyttelijät Luokka:Suomalaiset näyttelijät Luokka:Vuonna 1857 syntyneet Luokka:Vuonna 1931 kuolleet
Karl-Axel Bratt

Karl-Axel (K. A.) Bratt (23. joulukuuta 1882 Karlstad, Ruotsi – 28. toukokuuta 1958Vem är det: Svenskt biografiskt handbok 1969 Djursholm) oli ruotsalainen sotilas ja kirjailija. ==Elämä == Karl Axel Bratt syntyi 23. joulukuuta 1882 Karlstadissa Ruotsissa upseeriperheeseen. Hänen isänsä oli eversti Claes Bratt. Hän oli vuonna 1904 Värmlannin rykmentin aliluutnanttina, luutnanttina 1907. Vuonna 1908 hän siirtyi kapteenina yleisesikuntaan ja hän oli opettajana Suomen sotakorkeakoulussa 1920-1924. Bratt nimitettiin 1922 Svean henkirykmentin kapteeniksi 1922 ja edelleen majuriksi 1926. Hän palveli sotakorkeakoulussa 1927 ja vuotta myöhemmin henkirykmentissä. Hänet ylennettiin everstiluutnantiksi 1932 ja everstiksi 1935, jonka jälkeen hänet nimitettiin sotavarustetarkastajaksi. Hän organisoi Suomessa Sotakorkeakoulua vuosina 1924–1927 yhdessä kahden muun ruotsalaisen upseerin kanssa.Otavan Iso tietosanakirja, Otava 1967, osa 1 p. 1448 ==Julkaisuja== *Karl-Axel Bratt ja Nils Ahnlund, Finlands öde - och Sveriges? Albert Bonniers förlag, 1940 *I krigarens lovliga avsikt, 1952 (muistelmat) *Ödet österifrån, Holger Schildt, 1943 ==Lähteet== Luokka:Ruotsalaiset upseerit Luokka:Vuonna 1882 syntyneet Luokka:Vuonna 1958 kuolleet
Winslow Homer

Winslow Homer (1836–1910) oli yhdysvaltalainen taidemaalari. Hän maalasi dramaattisia maalauksia naturalistiseen tyyliin. Maalausten aiheet liittyivät usein mereen ja metsiin. Maisemien ohella hän teki laatukuvia metsästäjien ja kalastajien arjesta. Homer aloitti uransa kuvittajana, ensin Bostonissa ja sitten New Yorkissa. Hän opiskeli öljymaalausta jonkin aikaa vuonna 1861 ja jatkoi sitten Harper’s Magazinen kuvittajana. Parin vuoden kuluttua hän teki ensimmäiset sisällissotaa kuvaavat maalauksensa, jotka olivat kuvitusten tapaan kertovia. Homer oli tuottelias 1860- ja 1870-luvuilla. Hän ansaitsi elantonsa edelleen kuvituksilla, mutta alkoi tulla tunnetuksi myös maalarina. Maalausten aiheet löytyivät Massachusettsin ja New Jerseyn rannikoilta, Adirondackista ja New Yorkin osavaltion harvaan asutuilta seuduilta. Vuonna 1866 hän maalasi vajaan vuoden verran Pariisissa ja Ranskan maaseudulla. Homer tuskin oli kosketuksissa ranskalaisiin avantgardisteihin, vaikka periaatteessa jakoikin heidän kiinnostuksensa ulkoilmamaalaukseen, japonismiin ja työskentelyyn sarjoina.Barbara Weinberg: H. Winslow Homer (1836–1910) The Metropolitan Museum of Art. Viitattu 4.11.2012. Vapaa-ajan vietto ja leikki, naiset sekä lapset olivat Homerin yleisimpiä aiheita 1870-luvulla. Näihin aikoihin hän alkoi maalata myös akvarelleja, joiden ansiosta hän saattoi jättää kuvittajan työt vuoteen 1870 mennessä. Homerin tuotanto alkoi saada uutta ilmettä 1880-luvulta alkaen. Hän oleskeli 1881 Cullerboatsissa, englantilaisessa kylässä lähellä Tynemouthia. Hän kuvasi varsinkin kalastajakylän naisten askareita. Tarinallisuus ja kuvittavuus alkoivat jäädä Homerin tuotannossa sivuun, kun meren ja vesimassojen voima nousi maalauksissa etusijalle 1890-luvulla. Homerin loppukauden dynaamisesti sommitellut teokset ovatkin hänen tunnetuinta ja arvostetuinta tuotantoaan. ==Teoksia== File:Homer, Winslow - 'Fisherwomen, Cullercoats', 1881, graphite & watercolor on paper.jpg|Fisherwomen, Cullercoats, akvarelli 1881 File:Winslow Homer - Sunlight on the Coast - Google Art Project.jpg|Auringonpaistetta rannikolla, 1890 File:Bass Fishing Florida by Winslow Homer 1890.jpeg|Kalastusta Floridassa', akvarelli 1890. File:Winslow Homer - Old Settlers - Google Art Project.jpg|Old Settlers, akvarelli 1892. File:Winslow Homer - Hound and Hunter (sketch).jpg|Koira ja metsästäjä, akvarelli 1892. File:Fox Hunt 1893 Winslow Homer.jpg|Kettujahti, 1893. File:Winslow Homer Rowing Home.jpg|Kotiin soutu, 1890, akvarelli. ==Lähteet== ==Aiheesta muualla== * Winslow Homer, National Gallery of Art * Sterling and Francine Clark Art Institute * Metropolitan Museum of Art. Luokka:Yhdysvaltalaiset taidemaalarit Luokka:Vuonna 1836 syntyneet Luokka:Vuonna 1910 kuolleet
Aatos Bollström

Aatos Emmanuel Bollström (25. tammikuuta 1946 – 10. helmikuuta 1971 PyhtääSyntymä- ja kuolinpäivämäärät hautakivessä Metsäkulman hautausmaalla Kotkan Karhulassa.) oli suomalainen laulaja, joka tunnetaan taiteilijanimellään Ronny. == Ura == Muun muassa Paul Ankaan verrattu Bollström vietti lapsuutensa Karhulan kauppalassa. Hän asui aluksi mummonsa luona sekä myöhemmin lastenkodissa. 1960-luvun alussa Bollström liittyi laulusolistiksi Lahdessa toimineeseen The Loafers -rautalankayhtyeeseen, joka muutti samalla nimensä muotoon Ronny and The Loafers. Vuonna 1964 yhtye levytti suomenkielisen version Gerry & The Pacemakers -yhtyeen kappaleesta "You've got what I like" nimellä "Se jokin sinulla on"Hakutulos kappaleelle Diggity Doggety Fono.fi-äänitetietokannassa osoitteessa Viitattu 12.10.2019., jonka on sanoittanut Juha Vainio. Vuoden 1964 lopulla tapahtuneen The Loafersin hajoamisen jälkeen Bollström toimi laulusolistina muun muassa Kari Raution yhtyeessä parin vuoden ajan sekä Kalevi Falkin orkesterissa, johon hän liittyi vuonna 1969. Bollströmiä on kuvailtu monipuoliseksi laulajaksi, joka hallitsi erilaisia musiikkityylejä tunnelmallisista tangoista aina räväköihin rock-kappaleisiin. == Kuolema == Vain muutamaa kuukautta aiemmin ajokortin saanut Aatos Bollström kuoli liikenneonnettomuudessa valtatiellä 7 Pyhtään Heinlahdella helmikuussa 1971. Hän oli liikkeellä kahden serkkunsa kanssa, kun heidän Mercury Cougar -autonsa syöksyi tieltä ilmeisesti rengasrikon vuoksi. Onnettomuudessa Aatos Bollström ja toinen hänen serkuistaan putosivat autosta ja jäivät sen alle. Bollström on haudattu Metsäkulman hautausmaalle Karhulaan. ==Lähteet== Luokka:Suomalaiset iskelmälaulajat Luokka:Suomen romanit Luokka:Liikenneonnettomuudessa kuolleet Luokka:Vuonna 1946 syntyneet Luokka:Vuonna 1971 kuolleet
Ronny

Ronny on miehen etunimi, alkujaan englantilainen, mutta myös Keski-Euroopassa yleistynyt Ronald-nimen lyhennetty muoto. Suomessa nimi Ronny on Digi- ja väestötietoviraston tietojen mukaan annettu vuoden 2019 loppuun mennessä noin 700 henkilölle. Ronnyn samoin kuin Ronaldin nimipäivä on suomen­ruotsalaisen kalenterin mukaan 5. syyskuuta. == Tunnettuja Ronny-nimisiä == * Ronny Ackermann (s. 1977), saksalainen yhdistetyn hiihtäjä ja maailmanmestari * Ronny Fredrik Ansnes (1989–2018), norjalainen maastohiihtäjä * Ronny Cox (s. 1938), yhdysvaltalainen näyttelijä, laulaja, lauluntekijä ja kitaristi * Ronny Deila (s. 1975), norjalainen jalkapalloilija ja valmentaja * Ronny Heberson Furtado de Araújo (s. 1986), brasilialainen jalkapalloilija * Ronny Gaspercic (s. 1969), belgialainen jalkapallomaalivahti * Ronny André Hafsås (s. 1985), norjalainen maasto- ja ampumahiihtäjä * Ronny Heer (s. 1981), sveitsiläinen yhdistetyn hiihtäjä * Ronny Holf, norjalainen karateka * Ronny Johnsen (s. 1969), norjalainen jalkapalloilija * Ronny Jordan (1962–2014), brittiläinen kitaristi * Ronny Levy (s. 1966), israelilainen jalkapalloilija ja valmentaja * Ronny Nikol (s. 1974), saksalainen jalkapalloilija * Ronny Nouwen (s. 1982), arubalainen jalkapalloilija * Ronny Rosenthal (s. 1963), israelilainen jalkapalloilija * Ronny Roslöf (s. 1989), suomalainen näyttelijä * Ronny Teuber (s. 1965), saksalainen jalkapallomaalivahti * Ronny Turiaf (s. 1983), ranskalainen koripalloilija == Ronny taiteilijanimenä == * Ronny, oik. Aatos Bollström (k. 1971), suomalainen Ronny and The Loafers -yhtyeen laulaja == Lähteet == Luokka:Etunimet
Gutzon Borglum

(John) Gutzon de la Mothe Borglum (25. maaliskuuta 1867 - 6\. maaliskuuta 1941) oli amerikantanskalainen taidemaalari ja kuvanveistäjä. Hän teki useita suuria muistomerkkejä, joista parhaiten tunnetaan Black Hillsissä Etelä- Dakotassa oleva Mount Rushmore-monumentti 1927–1941. Se on vuoren seinään hakattu 18 metriä korkea ryhmämuotokuva neljästä Yhdysvaltain presidentistä. Mukana ovat George Washington, Thomas Jefferson, Theodore Roosevelt ja Abraham Lincoln. Tiedosto:Mount Rushmore Closeup 2017.jpg|Mount Rushmore Tiedosto:StoneMountain.jpg|Sisällissodan kolmea johtajaa kuvaava reliefi, Stone Mountain, Atlanta. Tiedosto:BorglumNC monument.jpg|Sisällissotaa kuvaava veistos. Tiedosto:Mount Rushmore National Memorial - Gutzon Borglum on mountain.jpg|Gutzon Borglum Mount Rushmorella. == Lähteet == ==Aiheesta muualla== *Borglumin elämäkerta *Out of Rushmore’s Shadow: The Artistic Development of Gutzon Borglum *Mt Rushmore/Gutzon Borglum Museo Luokka:Yhdysvaltalaiset taidemaalarit Luokka:Yhdysvaltalaiset kuvanveistäjät Luokka:Amerikantanskalaiset